João la 6ma di Portugal

João la 6ma di Portugal (n. João Maria José Francisco Xavier de Paula Luís António Domingos Rafael de Bragança en 1767 til 1826) esis rejulo di Portugal, Brazilia ed Algarve de 1816 til 1825. Pos ke Portugal agnoskis la nedependo di Brazilia, João la 6ma restis rejulo di Portugal til lua morto.

Naskinta en 1767 che Lisboa, il esis filiulo di Petrus la 3ma di Portugal e di rejino Maria la 1ma. Origine il ne esis princo-heredinto dil trono Portugalana, tamen kande lua olda fratulo José mortis, ilu divenis heredinto. De 1799 til 1816 il esis princo-regento di la lando, pro la mentala dekado di lua matro, Maria la 1ma. Ye la 8ma di mayo 1785 ilu mariajis princino Carlota Joaquina de Bourbon, lor evinta 10 yari.

En 1807 João la 6ma komandis l'ekiro di rejala familio vers Brazilia por eskapar di l'invado di Portugal da Napoléon la 1ma. En 1821 ilu retroiris a Portugal, tamen lua filiulo, princo Pedro, ne akompanis lu, e proklamis la nedependo di Brazilia ye la sequanta yaro.

Kategorio:Reji di Portugal